حجت الاسلام راجہ ناصر عباس جعفری :

قاسم سلیمانی سے استکباری طاقتیں خوف کھاتی تھیں

مجلس وحدت مسلمین پاکستان کے سیکرٹری جنرل نے کہا کہ قاسم سلیمانی نے وسائل کی کمی کے باوجود دنیا کے سب سے بڑے دھشت گرد امریکا کا مقابلہ کیا اور اسکو لبنان میں ،فلسطین میں، عراق میں، شام میں،یمن میں شکست فاش دی اور جب امریکا انکا مقابلہ نہ کر سکا تو انکو ناجوانمردانہ شھید کر دیا۔

خبر کا کوڈ: ۴۴۱۹۲۱

تاریخ: ۱۲ فروردين ۲۰۲۰ - ۱۱:۱۷

رسا نیوز ایجنسی کی رپورٹ کے مطابق دفتر مجلس وحدت مسلمین شعبہ مشھد مقدس اور موسسہ شھید عارف الحسینی ؒ کی طرف سے سردار شھید قاسم سلیمانیؒ اور ابو مھدی المھندسؒ اور انکے ساتھیوں کی مظلومانہ شہادت کے خلاف اور ایرانی قوم سے اظہار یکجہتی کے لئے پروگرام "سرداران ولایت" کا انعقاد کیا گیا۔جس میں علماء کرام اورطلباء عظام کی کثیر تعداد نے شرکت کی ۔

مجلس وحدت مسلمین پاکستان کے سیکرٹری جنرل علامہ راجہ ناصر عباس جعفری حفظہ اللہ پروگرام کے خطیب تھے۔

حجت الاسلام ناصر عباس جعفری نے امریکا اور اسکی ناجائز اولاد اسرائیل کی ریشہ دوانیوں کے بارے گفتگو فرمائی ۔

انہوں نے کہا کہ جنرل قاسم سلیمانی اسلامی دنیا کے ہیرو تھے اور ہیرو ہیں۔ اس مرد مجاہد نے وسائل کی کمی کے باوجود دنیا کے سب سے بڑے دھشت گرد امریکا کا مقابلہ کیا اور اسکو لبنان میں ،فلسطین میں، عراق میں، شام میں،یمن میں شکست فاش دی اور جب امریکا انکا مقابلہ نہ کر سکا تو انکو ناجوانمردانہ شھید کر دیا۔

علامہ راجہ ناصر عباس جعفری نے کہا کہ شھید سردار قاسم سلیمانی غیبت امام زمانہ علیہ السلام میں اپنی ذمہ داریاں سمجھ چکے تھے اس لئے وہ میدان میں آئے اور ہمیشہ کامیاب رہے۔

علامہ صاحب نے کہا کہ آج ہمیں مراجع عظام کا کا دست بازو بننا چاہیے اور عوام کو اس نظام سے وابستہ کرنا چاہیے۔ کیونکہ یہ نظام ولایت فقیہ سے جڑا یو ا ہے۔اور آج اسلام ناب کی استعمار کے مقابلہ میں کامیابیاں ولایت فقیہ کی برکت سے مل رہی ہیں۔ پروگرام سے پہلے شھدا کی بلندی درجات کے لئے اور استاد حجتہ الاسلام والمسلمین مرحوم محمد ابراھیم محسنی کے لئے ختم قرآن کیا گیا۔